**Jakten på den gode anskaffelsen**

**De aller fleste av oss burde kunne noe om anskaffelser. Noen bør kunne mer enn andre. Nå har Difi utviklet et kurs om anskaffelser rettet mot både uerfarne, erfarne og ledere.**

I "Jakten på den gode anskaffelsen" følger vi innkjøperen Nils fra de første anskaffelsene til han som mer erfaren innkjøper får større ansvar. Modulene blir ledet av en kyndig programleder, med faglige innspill fra Ingrid Bjerke Kolderup (Difi), og inspirerende eksempler fra innkjøpsmiljøer over hele landet. Modulene inneholder også flervalgsoppgaver, samt råd og tips for å styrke det gode innkjøp.

Modul 1 er en introduksjon som er tilpasset nye innkjøpere, og alle som bare ønsker et overblikk over hovedelementer i anskaffelsesprosessen

Modul 2 gjennomgår planleggingsfasen, fra behovsfastsettelse til valg av kriterier

Modul 3 omhandler gjennomføringsfasen, fra kunngjøring og avklaringsadgang til valg av leverandør

Modul 4 gjennomgår oppfølgingsfasen, der det er viktig å sikre at kontrakten blir oppfylt

Modul 5 er tilpasset virksomhetsledere og vektlegger anskaffelser som strategisk virkemiddel for å nå virksomhetens mål

**Fakta om kurset**

* Kurset består av fem moduler, hver på ca. 8 minutter
* Modulene er en kombinasjon av praktiske eksempler, flervalgsoppgaver, informasjon og tips fra erfarne innkjøpere og ledere
* Målgruppe er nye og erfarne innkjøpere, ledere, og alle andre som skal kjøpe noe på vegne av sin virksomhet. Kort sagt, alle som har et budsjettansvar
* Vi anbefaler at alle i virksomheten med budsjettansvar gjennomfører kurset
* Det er utviklet veileder for anbefalt gjennomføring og annet implementeringsmateriell til å støtte prosessen

Du finner kurset her <https://laeringsplattformen.difi.no/> .

**Tekniske krav for å kunne bruke kurset**

Kurset fungerer på datamaskiner, nettbrett og smarttelefoner som har en nettleser av nyere dato slik at den støtter HTML 5. Eksempel på nettlesere er Microsoft Internet Explorer versjon 9 og nyere, Opera, Google Chrome og Apple Safari.

Kurset inneholder en del videomateriale. For å få en optimal brukeropplevelse bør du være koblet til internett via kabel, trådløst nett eller 4G.

Kurset krever pålogging.